ده هو الخطأ التاني في تعريف الممثل للشخصية اللي بيلعبها، فمش بس مافيش حد اسمه كوش ومش بس أن مملكة كوش موجودة وقوية من قبل ميلاد أحمس بقرون.. إنما كمان الحضارة النوبية أقدم من مملكة كوش زي كده ما الدولة المصرية القديمة أقدم من الملك أحمس، مملكة كوش هي حلقة من حلقات الحضارة النوبية اللي سبقها حلقات أخرى من ممالك كبرى لها آثارها وتاريخها العريق زي مملكة تا-سيتي أو (أرض الأقواس) كما سماها قدماء المصريين.